
Záhada “mačky” v preklade

Ge­nia­litu diela E. A. Poea netreba či­ta­te­ľom pred­sta­vo­vať. Báseň Havran sa radí medzi veľdiela svetovej li­te­ra­túry a jeho poviedky sa stali základom modernej de­tek­tívky a hororu. Na Slo­ven­sku sa prvé preklady objavili na začiatku 20. storočia. Niektoré z poviedok vyšli nie­koľ­ko­krát v rôznych ča­so­pi­soch a knihách. Medzi nimi bola aj kritikou po­zi­tívne hod­no­tená Jama a kyvadlo.

Prvý preklad básne Havran pochádza z pera Vla­di­míra Roya, ktorému sa podarilo preniesť do slo­ven­činy nielen text, ale aj vnútorné pocity, ktoré toto dielo prináša. Preto je podivné, keď v časopise Slo­ven­ský svet v roku 1925 vychádza preklad poviedky The Black Cat, ktorá je pre­lo­žená ako “Čierna mačka”. Vo vše­obec­nosti ide o kvalitný preklad, ktorý by pokojne obstál aj o niekoľko desiatok rokov a väčšina indícií smeruje k práci Vla­di­míra Roya, ktorý pracoval v redakcii časopisu a neskôr do neho aj externe pris­pie­val. Prečo sa však z kocúra “Pluto” stala “mačka”? S naj­väč­šou prav­de­po­dob­nos­ťou nešlo o omyl pre­kla­da­teľa ani re­dak­tora. Skôr ide o zámer, keď sa autor snažil previesť obsah čo naj­ver­nej­šie do nášho pro­stre­dia. Možno ide o vetu “made frequent allusion to the ancient popular notion which regarded all black cats as witches in disguise”, ktorá priam láka k tomu, aby sme hovorili aj o našich poverách, kde je čierna mačka sy­no­ny­mum zlej sily, bosorky, alebo ne­ga­tív­nej du­chov­nej moci. Možno je to však inak a za­pra­co­vala pre­kla­da­teľ­ská kre­a­tívna licencia. Aj preto ne­chá­vame mačku mačkou, nebudeme meniť text a prajeme príjemný či­ta­teľ­ský zážitok.


  
   Jama a kyvadlo
  

  
   Bol som zničený, na smrť zničený tým dlhým mučením; a keď mi konečne uvoľnili okovy a dovolili sedieť, cítil som, že ma opúšťajú zmysly. Rozsudok, ukrutný rozsudok smrti, bol posledný zreteľný zvuk, ktorý doľahol k môjmu sluchu. Potom sa zdalo, že zvuk inkvizítorovho hlasu sa stráca v neurčitom šume, aký počúvame vo sne. Prebúdzal v mojej duši predstavu krútivého pohybu, azda následkom združenia predstáv so zvukom mlynského kolesa. No len nakrátko, lebo hneď nato som už zase nič nepočul.
  

  
   Predsa som však ešte chvíľočku videl; videl som, no ohromne zväčšene, ústa sudcov oblečených v čiernom. Videlo sa mi, že sú biele, belšie od listu, na ktorý píšem tieto slová a tenké priam do grotesknosti, tenké úsilím, ktorým vyslovovali svoje neúprosné slová a nezlomiteľné rozsudky opovrhujúce ľudskou biedou.
  

  
   Videl som, ako rozhodnutie o mojom osude vychádzalo z týchto úst. Videl som ich skrivené výrečnosťou, ktorá plodí smrť. Videl som, ako sa pery formovali do slabík môjho mena a zachvel som sa, lebo zvuk nenasledoval. Okrem toho som videl, v niekoľkých sekundách šialenej hrôzy, temné a takmer nebadateľné chvenie tmavých závesov, ktoré obklopovali steny miestnosti. A potom môj zrak zastal na siedmich vysokých sviecach na stole. Vyzerali ako milosrdenstvo a videli sa mi ako bieli štíhli anjeli, ktorí ma zachránia; odrazu sa však zmocnil môjho ducha smrteľný hnus a cítil som, ako sa zachvieva každý nerv v mojom tele, ako keby sa dotkol drôtu – galvanickej batérie. Obrysy anjelov menili sa na beztvarých fantómov s plamennou hlavou, a pochopil som, že mi nepomôžu…
  

  
   A tu sa vkradla do mojej duše ako krásna hudobná melódia, predstava sladkého odpočinku v hrobe. Prišla ukradomky a tíško a ako sa mi videlo, skôr ako sa stala úplne zreteľnou; ale v tom okamihu, ako sa jej môj duch úplne zmocnil, postavy sudcov akoby zázrakom stratili sa mi z očí. Štíhle sviece zmizli a ich plameň celkom zmizol. Zavládla čierna tma; zdalo sa, že celé vnímanie pohltil šialene sa rútiaci spád, ako keď duša klesá do podsvetia. Potom už bolo iba ticho, pokoj a noc.
  

  
   Zamdlel som, ale nemôžem povedať, že by ma vedomie bolo celkom opustilo. Ani sa nepokúsim určiť, ani vylíčiť, čo z neho ostalo, predsa však viem, že sa celé nestratilo. Ani v najtvrdšom sne, ani v delíriu, ani v mdlobe, ani v smrti a dokonca ani v hrobe je nie celkom stratené. Inak by človek nemal nádej na nesmrteľnosť. Keď sa prebúdzame z tvrdého spánku, trháme jemné pavučiny sna. A predsa, v nasledujúcom okamihu (taká krehká bola pavučina) nevieme sa rozpamätať na to, čo sa nám snívalo. Pritom keď sa človek vracia z mdlôb k životu, sú dva stavy: uvedomenie si duševnej alebo duchovnej existencie a pocit fyzického jestvovania.
  

  
   Vidí sa pravdepodobným, že keby sme po dosiahnutí druhého stavu mohli vyvolať dojmy prvého, zbadali by sme, že tieto dojmy sú plné spomienok, vyvážaných z hlbín onoho sveta. A čím je táto hlbina? Ako rozoznáme jej tiene od tieňov hrobu? Ale i keď dojmy prvého obdobia,
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
   
   
  

  
  

  
  

  
  

  
  

  
  

  
   
   
   
   
   
   
   
   
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Jama a kyvadlo.

    Pokud se Vám ukázka líbila, na našem webu si můžete zakoupit celou knihu.

